recursal/SuperWikiNEXT-32B huggingface dataset:
**হাইলাকান্দি বিমানক্ষেত্র** হল ভারতে যুদ্ধকালীন সময়ে মার্কিন যুক্তরাষ্ট্র সেনাবাহিনীর বায়ুসেনা নির্মিত বিমানক্ষেত্র, যা ১৯৪৪-১৯৪৫ সালে বার্মা সামরিক অভিযানের সময় এটি ব্যবহৃত হয়েছিল। এটি এখন পরিত্যক্ত অবস্থায় পড়ে আছে। হাইলাকান্দি ভারতের আসাম রাজ্যের একটি জেলা।

ইতিহাস
------

বিমানক্ষেত্রটি হল প্রথম বায়ু কমান্ডো শাখার আবাসস্থল ছিল, এই ভিত্তিতে ১৯৪৪ সালের মার্চে গঠিত হয়। এই ইউনিটতে মার্কিন যুক্তরাষ্ট্রের সেনাবাহিনীর বায়ুসেনা শাখার যোদ্ধা, বোম্বারদের, পরিবহন, সামরিক গ্লাইডার ছিল এবং ছোট বিমানগুলি পরিচালনা করা হত দ্বিতীয় বিশ্বযুদ্ধে দক্ষিণ-পূর্ব এশিয়ার রণক্ষেত্রে। তারা মার্কিন যুক্তরাষ্ট্রের দশম বায়ুসেনার অংশ ছিল ব্রিটিশ চতুর্দশ সেনা ঘনিষ্ট বায়ুসেনা সমর্থন প্রদান করে বার্মা সামরিক অভিযান চালিয়েছিলেন।

বায়ু কমান্ডো শাখা সাধারণ প্রয়োজনে আবিভূত হয়ে ছিলেন। হালকা বিমানগুলি উদ্বাসন এবং পুনঃসরবরাহ করতে সক্ষম ব্রিটিশ লং রেঞ্জ পেট্রোল (LRP) শাখাগুলি প্রয়োজনীয়তার মাধ্যমে সমর্থন করেছিল, তাই আদর করে তারা ডাকতেন চিন্দিটস। যোদ্ধাদের প্রাণঘাতী অগ্নিশিখা ও বোম্বারদের পরিবহন, গ্লাইডার এবং হালকা বিমান যৌক্তিক অস্ত্রোপচার বহন করত, এই সংগঠন যুদ্ধের জন্য শত্রুপক্ষের লাইনের পিছনে নিখুঁতভাবে পৌঁছায়।

একসময় স্থানান্তরিত হয়, ১৯৪৪ সালের ২০ মে আসানসোল বিমানক্ষেত্রটি গঠিত হয় এবং বিশ্বযুদ্ধে অবশিষ্ট অপ্রয়োজনীয় কার্যকলাপ করার জন্য বিমানক্ষেত্রটি ব্যবহৃত করা হত।

তথ্যসূত্র
---------



* Maurer, Maurer. Air Force Combat Units Of World War II. Maxwell Air Force Base, Alabama: Office of Air Force History, 1983. আইএসবিএন ০-৮৯২০১-০৯২-৪
* www.pacificwrecks.com - Hailakandi keyword search

বহিঃসংযোগ
---------
হীরক, নীলকান্তমণি, চুনিপাথর, পান্না ও নীলা স্ফটিক ক্লাস্টার।
**রত্নপাথর** (**জহর**,  **মণি**, **রত্ন**, **বহুমূল্য পাথর** বা **আধা মূল্যবান পাথর** নামেও পরিচিত) একটি খনিজ ক্রিস্টাল কেটে পালিশ করে অলংকার তৈরীতে ব্যবহৃত হয়। যাই হোক কিছু পাথর যেমন নীলকান্তমণি বা জৈব উপকরণ যা খনিজ নয় যেমন আম্বর, জেট ও মুক্তা ইত্যাদিকে রত্নপাথর হিসেবে প্রায়শই উল্লেখ করা হয়। অধিকাংশ রত্নপাথর কঠিন প্রকৃতির কিন্তু কিছু নরম খনিজ অলংকারে ব্যবহার করা হয়। কারণ তাদের দীপ্তি বা শারীরিক বৈশিষ্ট্য নান্দনিক মূল্য ফুটিয়ে তোলে। অসাধারণত্ব আরেকটি বৈশিষ্ট্য যা রত্নপাথরের মূল্য নির্ধারণ করে। অলংকার ছাড়াও প্রাচীনকাল থেকে নকশায় এবং ভাস্কর্যে রত্ন পাথর ব্যবহৃত হয়ে আসছে। যেমন পেয়ালায় গায়ে রত্ন পাথরের নকশা। রত্নপাথর নির্মাতাকে বলা হয় জহুরী, ল্যাপিডারি বা জেমকাটার। হীরক নিয়ে কাজ করা ব্যক্তিকে বলা হয় ডায়ম্যান্টায়ার।

এই ঐতিহ্যে কার্ল ফ্যাবার্জের ভাস্কর্য উল্লেখযোগ্য কাজ।

বৈশিষ্ট্য এবং সাইট
------------------

প্রাচ্যের প্রথাগত শ্রেণিভেদ যা প্রাচীন গ্রিসে ফিরিয়ে নিয়ে যায়, যেখানে মূল্যবান এবং অর্ধ মূল্যবান এর মধ্যে আলাদা করা হয়। অন্যান্য সংস্কৃতিতে এরকম শ্রেণীকরণ লক্ষ্য করা যায়। আধুনিককালে ব্যবহৃত মূল্যবান পাথরের মধ্যে আছে হীরা, চুনিপাথর, নীলকান্তমণি ও পান্না এবং অন্যান্য সকল অর্ধ মূল্যবান রত্নপাথর। এই পার্থক্য প্রাচীনকালে অসাধারণ পাথর সমূহের মানের পাশাপাশি তাদের দুষ্প্রাপ্যতা ফুটিয়ে তোলে। সব স্বচ্ছ সূক্ষ্ম রঙের পাথরগুলো তাদের বিশুদ্ধতম অবস্থানে থাকে। শুধুমাত্র ব্যতিক্রম বর্ণহীন হীরক। এরা খুবই কঠিন। কাঠিন্য মাত্রায় এদের কাঠিন্য ৮ থেকে ১০। অন্যান্য পাথরকে তাদের রঙ, স্বচ্ছতা এবং কঠোরতা দিয়ে পৃথকীকরণ করা হয়। ঐতিহ্যবাহী পার্থক্য আধুনিক মূল্যের উপর প্রতিফলিত হয় না। উদাহরণস্বরূপ গারনেট তুলনামূলকভাবে, সবুজ গারনেটকে বলা হয় স্যাভোরাইট যা মধ্য মানের পান্নার তুলনায় অনেক মূল্যবান। অর্ধ মূল্যবান রত্নপাথরের জন্য শিল্প, ইতিহাস ও প্রত্নতত্ত্ব ইত্যাদি ক্ষেত্রে অবৈজ্ঞানিক টার্ম হার্ডস্টোন ব্যবহৃত হয়। বাণিজ্যিক প্রেক্ষাপটে মূল্যবান এবং আধা মূল্যবান শব্দাবলি ব্যবহার ভুল বার্তা দেয় যে কিছু পাথর অন্যান্য পাথরের তুলনায় খুবই মূল্যবান।

টীকা
----

বহিঃসংযোগ
---------


উইকিমিডিয়া কমন্সে **রত্নপাথর** সংক্রান্ত মিডিয়া রয়েছে।

* রত্নপাথরের আদ্যপান্ত
* অনলাইন লাইব্রেরি  ওয়েব্যাক মেশিনে আর্কাইভকৃত ২৯ এপ্রিল ২০১৭ তারিখে

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* স্পেন
* ইউক্রেন
* জার্মানি
* ইসরায়েল
* মার্কিন যুক্তরাষ্ট্র
* জাপান
* চেক প্রজাতন্ত্র
	+ 2
	+ 3

 |
জাল্লিকাট্টু
মাদুরাইতে জাল্লিকাট্টু খেলা
**জাল্লিকাট্টু** (তামিল: சல்லிகட்டு, *চাল্লিকট্টু*) বা **এরুতাজুবাল** (তামিল: ஏறுதழுவல், *এরুতাঝুভাল*) অথবা **মাঁজুবিরাট্টু** (তামিল: மஞ்சு விரட்டு), হল তামিল জাতির প্রাচীন পরম্পরাগত ক্রীড়া। যেখানে একটি ষাঁড়কে তার শিং ধরে কাবু করতে হয়। এই খেলা তামিলনাডুর আরও এক প্রাচীন উৎসব পোঙ্গাল উৎসব উপলক্ষে আয়োজন করা হয়। জাল্লিকাট্টু শব্দটি এসেছে **চাল্লি ক্চু** (মুদ্রা) ও **কাট্টু** (উপহার) থেকে। এই ক্রীড়া সেইসব প্রাচীন ক্রীড়াগুলির মধ্যে একটি যা আজও বর্তমান। জাল্লিকাট্টু খেলাটি তামিলনাডুর গ্রামীণ উৎসবগুলির অংশ মনে করাহয়। নীলগিরির কাছে করিক্কিয়ুর-এ পাথরে খোদাই করা কিছু ষাঁড়ের মূর্তি পাওয়াগেছে, যা প্রায় ২০০০ থেকে ১৫০০ খ্রিস্টপূর্বাব্দের বলে ধারণা করা হচ্ছে। এই খেলাতে যে ষাঁড়গুলি ব্যবহার করা (খেলানো) হয়, সেইসব ষাঁড়গগুলিকে বাচ্চাবস্থা থেকেই বিশেষভাবে লালনপালন করা হয়।

যেহেতু খেলাটির সাথে আঘাত ও মৃত্যুর ঘটনা জড়িত, উভয়ই অংশগ্রহণকারীর জন্যই এবং এতে প্রাণীদের অংশগ্রহণে বাধ্য করার জন্য, পশু অধিকার সংগঠনগুলি খেলাটিক নিষিদ্ধ করার আহ্বান জানায়, ফলস্বরূপ আদালত বিগত বছরগুলিতে বেশ কয়েকবার খেলাটিকে নিষিদ্ধ করেছিল। তবে এই নিষেধাজ্ঞার বিরুদ্ধে জনগণের প্রতিবাদের কারণে খেলাটি চালিয়ে যাওয়ার জন্য ২০১৭ সালে একটি নতুন অধ্যাদেশ জারি করা হয়েছে।

আরও দেখুন
---------

ষাঁড়ের লড়াই

তথ্যসূত্র
---------

1. ↑  "Bull chasing, an ancient Tamil tradition"। *The Hindu* (ইংরেজি ভাষায়)। ২০০৮-০১-১৫। আইএসএসএন 0971-751X। সংগ্রহের তারিখ ২০১৬-০১-১২।
2. ↑  "Jellicut cattle breed" (পিডিএফ)। TANUVAS। ৭ অক্টোবর ২০১১ তারিখে মূল (PDF) থেকে আর্কাইভ করা। সংগ্রহের তারিখ ১ নভেম্বর ২০১১।

বহিঃসংযোগ
---------

* জাল্লিকাট্টুর খেলার ভিডিও দেখুন
**মাদুরকাঠি** মেদিনীপুর জেলার জি আই ট্যাগ প্রাপ্ত একটি কুটিরশিল্প জাত পণ্য। নরম মাদুরকাঠি দিয়ে মাদুর তৈরি করা হয়। মাদুরকাঠি মূলত স্থানীয় এবং পার্শ্ববর্তী অঞ্চল থেকে সংগ্রহ করা হয়। মেদিনীপুর জেলা এবং পশ্চিমবঙ্গের অন্যতম ঐতিহ্য এবং গর্ব। বাড়ির মহিলারা সমবায় গোষ্ঠী হিসাবে এই মাদুর তৈরি করে থাকেন।

সিন্ধু সভ্যতার সময় থেকে মাদুরের ব্যবহার হয়ে চলছে। অথর্ব বেদে মাদুরের ব্যবহার উল্লেখ করা আছে। সেখানে মাদুরকে তৎকালীন সমাজ ব্যবস্থায় যথেষ্ট গুরুত্ব দেওয়া হয়েছে। মহাভারতে শুকনো ঘাসের আসনের উপর বসতে দেওয়া হতো বলে উল্লেখ করা আছে। যা মাদুরের ঐতিহাসিক গুরুত্বকে অনেকটা বাড়িয়ে দিয়েছে।

বাংলার জনমানসে মাদুরের গুরুত্ব অনেকটা। এটিকে মাটিতে বা মেঝেতে পেতে বসার জন্যই বেশি ব্যবহার করা হয়। যদিও এই রীতি এখন গ্রামাঞ্চলেই সীমাবদ্ধ। অনেক সময় এটিকে বিছানাতেও ব্যবহার করা হয়। তাপের অপরিবাহিতা ও জলীয় বাষ্প শোষণ ক্ষমতা এটির গ্রহণযোগ্যতা বাড়িয়েছে। এছাড়াও বিয়ে, ভাইফোঁটা ইত্যাদি ধর্মীয় ক্ষেত্রেও এটিকে ব্যবহার করা হয়।

২০১৮ সালের ২৮ মার্চ পশ্চিমবঙ্গ সরকার হস্তশিল্প হিসাবে জি আই ট্যাগ দিয়েছে।

ইতিহাস
------

প্রকারভেদ
---------

মূলত *তিন ধরনের* বুনন পদ্ধতিতে *মাদুরকাঠি* বোনা হয়।

* এক রোখা
* দুই রোখা
* মাসলন্দ

**এক রোখা** হালকা মাদুর। এটির গুণমান সব থেকে কম। এটিতে একবার বুনন দেওয়া হয়। **দুই রোযা** এর থেকে উন্নত মানের মাদুর বুনন পদ্ধতি। এক রোযার তুলনায় অনেকটা ভারী ও টেকসই হয়। **মাসলন্দ** সবথেকে উন্নত মানের মাদুর বুনন পূদ্ধতি।

মাদুর কাঠি দিয়ে মাদুর ছাড়াও নানা ধরনের নিত্য ব্যবহার্য সামগ্রী তৈরি করা হয়। যেমন
পর্দা
আসন
টিফিন নেওয়ার ব্যাগ
ছোট ব্যাগ

### বিবরণী

* **আকার** - *বড়* (৪৫" - ৫০"), *মাঝারি* (১৮" - ১২"), *ছোট* (৫" - ৬")
* **ওজন** - *বড়* (৫ কি.গ্রা.), *মাঝারি* (২ কি.গ্রা.), *ছোট* (১ কি.গ্রা.)
* **রং** - এক রঙের এবং বিভিন্ন রং, দুই ধরনেরই হয়ে থাকে।

তথ্যসূত্র
---------

1. ↑  "Madurkathi"। *Biswa Bangla* (ইংরেজি ভাষায়)। সংগ্রহের তারিখ ২০১৮-১২-১১।
2. ↑  Jana, Kalyan; Puste, Am (২০১৪-০৪-০১)। "Madur Kathi – An Important Economic Non-food Crop of West Bengal"। **18**: 2014145–151।
3. ↑  "MADUR KATHI : MAT WEAVING, DATES BACK TO THE INDUS VALLEY"। *www.wbkvib.org.in*। সংগ্রহের তারিখ ২০১৮-১২-১১।
4. ↑  "India: Madurkathi of West Bengal Gets a Geographical Indication (GI) Tag | Lexology"। *www.lexology.com* (ইংরেজি ভাষায়)। সংগ্রহের তারিখ ২০১৮-১২-১১।
5. ↑  Singh, Shiv Sahay (২০১৮-০৫-৩০)। "Bengal's Chau mask acquires GI fame"। *The Hindu* (ইংরেজি ভাষায়)। আইএসএসএন 0971-751X। সংগ্রহের তারিখ ২০১৮-১২-১১।
**জাস্টিন টমাস কডওয়েল ভন** (ইংরেজি: Justin Vaughan; জন্ম: ৩০ আগস্ট, ১৯৬৭) হেয়ারফোর্ডে জন্মগ্রহণকারী ইংরেজ বংশোদ্ভূত প্রথিতযশা ও সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯২ থেকে ১৯৯৭ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর নিউজিল্যান্ডীয় প্রথম-শ্রেণীর ক্রিকেটে অকল্যান্ড ও ইংরেজ কাউন্টি ক্রিকেটে গ্লুচেস্টারশায়ার দলের প্রতিনিধিত্ব করেছেন তিনি। দলে তিনি মূলতঃ বামহাতি মাঝারিসারির ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন **জাস্টিন ভন**।

প্রথম-শ্রেণীর ক্রিকেট
---------------------

১৯৮৯-৯০ মৌসুম থেকে ১৯৯৬-৯৭ মৌসুম পর্যন্ত জাস্টিন ভনের প্রথম-শ্রেণী খেলোয়াড়ী জীবন চলমান ছিল। এ সময়কালে অকল্যান্ড ও গ্লুচেস্টারশায়ারের পক্ষে প্রথম-শ্রেণীর ক্রিকেটে অংশ নিয়েছিলেন তিনি। অকল্যান্ড দলকে সুচারূভাবে নেতৃত্ব দিয়েছেন তিনি।

সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করার সুযোগ পেয়েছিলেন জাস্টিন ভন। এছাড়াও, আঠারোটি একদিনের আন্তর্জাতিকে অংশ নিয়েছেন। ২৭ নভেম্বর, ১৯৯২ তারিখে মোরাতুয়ায় স্বাগতিক শ্রীলঙ্কার বিপক্ষে টেস্ট ক্রিকেটে অভিষেক ঘটে তার। ২৪ জানুয়ারি, ১৯৯৭ তারিখে অকল্যান্ডে নিজ মাতৃভূমি ইংল্যান্ডের বিপক্ষে সর্বশেষ টেস্টে অংশগ্রহণ করেন।

অবসর
----

এপ্রিল, ২০০৭ সালে নিউজিল্যান্ড ক্রিকেট (এনজেডসি) কর্তৃক প্রধান নির্বাহী হিসেবে মনোনীত হন। ৫ জুন, ২০০৭ তারিখে ঘোষিত এ পদে মার্টিন স্নেডেনের স্থলাভিষিক্ত হন। নভেম্বর, ২০১১ সালে পারিবারিক কারণ দেখিয়ে এ দায়িত্ব থেকে পদত্যাগের কথা ঘোষণা করেন তিনি।

অকল্যান্ডভিত্তিক চিকিৎসা প্রযুক্তিবিষয়ক প্রতিষ্ঠান ব্রেইঞ্জ ইনস্ট্রুম্যান্টসের প্রধান নির্বাহী হিসেবে কাজ করেছিলেন। চিকিৎসক হিসেবে পেশাদারী পর্যায়ে যুক্ত রয়েছেন।

খেলার ধরন
---------

তার খেলোয়াড়ী জীবন তেমন উজ্জ্বল ছিল না। প্রাদেশিক পর্যায়ে প্রথম-শ্রেণীর ক্রিকেটে তিনি মূলতঃ মাঝারিসারিতে ব্যাটিংয়ে নামতেন। রান সংগ্রহের লক্ষ্যে স্কয়ার-অনের দিকে নজর রেখে ব্যাটিং কর্ম পরিচালনা করতেন জাস্টিন ভন। সীমিত ওভারের খেলায় তিনি অধিকতর সফল ছিলেন। এ পর্যায়ে মিডিয়াম পেস বোলিংয়ে মিতব্যয়ী রান খরচ করতেন। ধীরলয়ে চলা নিউজিল্যান্ড দলে তার অন্তর্ভূক্তি প্রায়শঃই অন্য খেলোয়াড়ের কারণে বেশ কষ্টকর হতো।

জন্মকালীন জাস্টিন টমাস কডওয়েল ভন হলেও জন্ম সনদে টমাস জাস্টিন কডওয়েল ভন নামে নিবন্ধিত হয়েছেন।
ব্যক্তিগত জীবনে বিবাহিত তিনি। নাতালি, জেমিমা ও ব্রুনো নাম্নী তিন কন্যা সন্তানের জনক তিনি।

তথ্যসূত্র
---------

1. ↑  List of New Zealand Test Cricketers
2. ↑  "New Zealand Test Batting Averages"। ESPNCricinfo। সংগ্রহের তারিখ ১২ মার্চ ২০১৭।
3. ↑  "New Zealand Test Bowling Averages"। ESPNCricinfo। সংগ্রহের তারিখ ১২ মার্চ ২০১৭।
4. ↑  "Players / New Zealand / ODI caps"। Cricinfo। সংগ্রহের তারিখ ২০১৬-১২-৩১।
5. ↑  "New Zealand ODI Batting Averages"। Cricinfo। সংগ্রহের তারিখ ২০১৬-১২-৩১।
6. ↑  "New Zealand ODI Bowling Averages"। Cricinfo। সংগ্রহের তারিখ ২০১৬-১২-৩১।
7. ↑

আরও দেখুন
---------

* ক্রিস হ্যারিস
* অকল্যান্ড ক্রিকেট দল
* নিউজিল্যান্ডীয় টেস্ট ক্রিকেটারদের তালিকা
* নিউজিল্যান্ডীয় একদিনের আন্তর্জাতিক ক্রিকেটারদের তালিকা
* টেস্ট ক্রিকেট অভিষেকে ৫ উইকেট লাভকারী পাকিস্তানি ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে জাস্টিন ভন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে জাস্টিন ভন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**হাইল্যান্ড পার্ক মসজিদ** ছিলো যুক্তরাষ্ট্রে নির্মিত প্রথম মসজিদগুলোর মধ্যে একটি ছিল, এর অবস্থান ছিলো মিশিগানের হাইল্যান্ড পার্কে। এটি ১৯২১ সালে চালু করা হয় তবে কয়েক বছর পরে এটি বন্ধ করে দেওয়া হয়।

প্রেক্ষাপট
----------

মোহাম্মদ কারৌব দামেস্ক থেকে ১৯১২ সালের দিকে মার্কিন যুক্তরাষ্ট্রে পাড়ি জমান। তিনি অন্যান্য অনেক মুসলিম অভিবাসীর মতো হাইল্যান্ড পার্ক ফোর্ড প্লান্টে কাজ করার জন্য ডেট্রয়েট মেট্রো অঞ্চলে বসবাস শুরু করেন। তারপরে তিনি রিয়েল এস্টেট ডেভেলপার হয়ে সমৃদ্ধ ও ধনী হন। হাইল্যান্ড পার্কের ক্রমবর্ধমান মুসলিম জনসংখ্যার ফলস্বরূপ (সে সময় আনুমানিক ১৬,০০০ জন মুসলমান ছিল), কারৌব তার অর্থ একটি মসজিদের জন্য জমি কেনার জন্য ব্যবহার করেন।

ইতিহাস
------

কারৌব হাইল্যান্ড পার্ক ফোর্ড প্লান্টের নিকটে নির্মিত মসজিদটির নকশার জন্য স্থপতি থিয়োডোর দেগেনহার্টকে নিযুক্ত করেন। যা এই প্রকল্পে কাজ করা অনেক মুসলমানদের জন্য সুবিধাজনক হয়েছিলো। জানা যায় যে কারৌব মসজিদটির জন্য "মার্কিন যুক্তরাষ্ট্রের প্রতিটি বিভাগ এবং বিদেশ থেকে" অর্থায়ন পেয়েছিলেন। মসজিদটি ১৯২১ সালের ৮ ই জুন চালু হয়েছিল।

ডেট্রয়েট ফ্রি প্রেস ১৯২৪ সালে একটি প্রতিবেদনে জানায় যে এলাকায় অবিরাম ট্র্যাফিক ও উচ্চ আওয়াজ এই জায়গাটিকে মসজিদের জন্য অনুপযুক্ত করে তুলে। পর্যাপ্ত তহবিলের অভাবও একটি সমস্যা হতে পারে এবং এটি কীভাবে তৈরি করা উচিত ছিল তা সম্পর্কে বিভিন্ন মানুষ বিভিন্ন দৃষ্টিভঙ্গি দেখিয়েছিলো। সমস্যাগুলির কারণে কারৌব মসজিদটি বিক্রি করে দেন।

২০১৬-এর তথ্য অনুযায়ী, জন ই. গ্রিন কোম্পানি নামক একটি মেকানিকাল ঠিকাদার দ্বারা জমিটি ব্যবহার করা হচ্ছে।

তথ্যসূত্র
---------

1. 1 2 3 4 5 6 7  "Highland Park Muslim Mosque"। মার্চ ১৬, ২০১৯ তারিখে মূল থেকে আর্কাইভ করা। সংগ্রহের তারিখ ডিসেম্বর ১, ২০১৯।
2. ↑  Edward E. Curtis IV (আগস্ট ২৯, ২০১০)। "Five myths about mosques in America"। The Washington Post।
3. ↑  "Building Islam in Detroit - Foundations" (পিডিএফ)। ৭ মে ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ মে ২০২০।
4. 1 2  Muller, Carl (এপ্রিল ২০, ১৯২৪)। "Mosque Erected in Highland Park Now Melancholy Ruin; Dissension Divides Moslem Congregation"। *Detroit Free Press*। সংগ্রহের তারিখ জানুয়ারি ২৯, ২০২০।
5. ↑  "Building Islam in Detroit - History"। ২১ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ১৯ মে ২০২০।
**ড্রামস কুমারান** (জন্ম ২৩ জানুয়ারী ১৯৯৭) ভারতের চেন্নাই, তামিলনাড়ুরতে, সবচেয়ে কনিষ্ঠ ড্রামার, যিনি ড্রামিং রেকর্ড করেছেন।

তিনি তার ড্রামিং শুরু করেছিলেন ছয় বছর বয়সে। তিনি ৯২% স্কোর করে রেকর্ড করেন এবং সারা দেশে শীর্ষে হয়েছিলেন। ড্রকে কুমারন তিনি ডি কে নামে পরিচিত, বিভিন্ন সংস্থা থেকে বেশ কয়েকটি পুরস্কার জিতেছেন।

ড্রামস কুমারান ওয়ার্ল্ড রেকর্ড ইউনিভার্সিটি হেলড হো চি মিন সিটি, ভিয়েতনামের ওয়ার্ল্ড রেকর্ড হোল্ডারদের জন্য আন্তর্জাতিক সম্মেলনে ওয়ার্ল্ড রেকর্ড বিশ্ববিদ্যালয় যুক্তরাজ্য সরকারের অধীনে নিবন্ধিত কর্তৃক সম্মানসূচক ডক্টরেট পুরস্কার পেয়েছেন।

নথি
---

৫০ ঘণ্টা ধরে ড্রামিং নন স্টপের রেকর্ডিংয়ের রেকর্ডে ডি কে প্রবেশ করেছিলেন।চেন্নাইয়ের এলইও স্কুল অফ এডুকেশন এ রেকর্ড করেছিলেন। এটি ৩ জানুয়ারী ২০১৪ সন্ধ্যা এ শুরু হয়েছিল এবং ৫ জানুয়ারী ২০১৪  খ্রিস্টাব্দের মধ্যে শেষ করেন

তথ্যসূত্র
---------

1. 1 2  Longest Drumming Maraton, Asia Book of Records.
2. ↑
3. 1 2  Kumaran (৭ জানুয়ারি ২০১৪)। "School-goer Sets Asia Record], New Indian Express"। *The New Indian Express*। ৩০ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ২৯ জুলাই ২০১৮।

বহিঃসংযোগ
---------

* চেন্নাইয়ের ছেলে ভারতীয় সংগীত শীর্ষে রাখার চেষ্টা করছে iluccineam.in।
**লাল পাশা মসজিদ** মারসিন প্রদেশের *মুত* শহরে অবস্থিত একটি মধ্যযুগীয় মসজিদ। এটি *লাল পাশা*, *লায়েল পাশা* এবং *লালা আগা* নামেও পরিচিত।

ইতিহাস
------

লাল পাশা আনাতোলিয়ার তুর্কমেন কারামানি সাম্রাজ্যের একজন কর্মচারী ছিলেন। তিনি তার যৌবনে কারামানের আলাউদ্দিন বের একজন ভৃত্য ছিলেন। কিন্তু আলাউদ্দিন বে তাকে প্রশিক্ষণ দান করেন এবং নিগদে ও মুতসহ কারামানের অন্তর্ভুক্ত বিভিন্ন শহরের গভর্নর হিসেবে নিযুক্ত করেন।  কারামানের ইবরাহিম বের নির্দেশে লাল পাশা মসজিদটি ১৪৪৪ খ্রিষ্টাব্দের দিকে লাল পাশা কতৃর্ক নির্মিত হয়। ১৪৭১ খ্রিষ্টাব্দের পর উসমানীয় সেনাপতি গেদিক আহমেদ পাশা কারামান রাজ্যের সকল এলাকা দখল করেন। যুদ্ধ চলাকালে কারামানিদের নির্মিত অনেক স্থাপত্য ধ্বংস করা হয়। কিন্তু লাল পাশা মসজিদটি অক্ষত থাকে। মসজিদে খচিত শিলালিপি অনুসারে, মসজিদটিতে অতীতে দুইবার বড় মাপের মেরামত কাজ সম্পন্ন হয়েছে। পঞ্চাশ বছর পূর্বে মসজিদের মিনারটি ক্ষতিগ্রস্ত হওয়ার পর মিনার পুনর্নির্মাণ করা হয়েছিল।

মসজিদের নকশা
------------

লাল পাশা মসজিদটি শহরের মাঝে একটি প্রাসাদ ও সরাইখানার মাঝখানে অবস্থিত। এগুলি প্রাচীনতার দিক থেকে মসজিদটির সমবয়সী। মসজিদটির নকশা বর্গাকৃতির এবং এই রীতি পরবর্তীতে উসমানীয় স্থাপত্যকলায় জনপ্রিয় শৈলীতে পরিণত হয়। মসজিদটিতে সমতল পাথর দ্বারা নির্মিত একটি বড় গম্বুজ রয়েছে। মসজিদের মূল অংশটি পাঁচটি ছোট গম্বুজ দ্বারা আচ্ছাদিত। মসজিদ প্রাঙ্গণে দুইটি কোণাকৃতি সমাধি রয়েছে যাদের একটি আদিম এবং অপর একটি উসমানীয়রা সংযোজন করে। ১৭শ শতাব্দীতে তুর্কি ভ্রমণকাহিনী লেখক এভলিয়া চেলেবির বর্ণনা অনুসারে লাল পাশা মসজিদের প্রাঙ্গণের প্রথম সমাধিতে লাল পাশার কবর রয়েছে।

তথ্যসূত্র
---------

1. ↑  "Mut mayor's page"। ২৬ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০১৬।
2. ↑  "মারসিন মেয়রের পাতা"। ২৩ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০১৬।
3. ↑  "Mut governor's page"। ২২ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০১৬।
একটি শুকনো পরিষ্কারের মেশিন
**ড্রাই ক্লিনিং** হ'ল পানি ছাড়া অন্য কোনও রাসায়নিক দ্রাবক ব্যবহার করে পোশাক এবং বস্ত্রের পরিস্কারকরণ প্রক্রিয়া। টমাস এল জেনিংস আধুনিক শুকনো পরিষ্কার প্রক্রিয়াটি বিকাশ করেছিলেন এবং পেটেন্ট করেছিলেন।

ইতিহাস
------

১৮২৫ সালে প্যারিসে টারপেনটিন ব্যবহার করে বাণিজ্যিক "শুকনো লন্ড্রি" ব্যবহারের প্রাথমিক অবলম্বনকারী ছিলেন জলি বেলিন।  আধুনিক শুকনো পরিষ্কারের দ্বারা পোষাক থেকে মাটি এবং দাগ অপসারণের জন্য জল-বিহীন দ্রাবক ব্যবহার করা হয়েছিল, পেট্রোলিয়াম ভিত্তিক দ্রাবকগুলি ফরাসি ডাই-ওয়ার্কস অপারেটর জ্যান ব্যাপটিস্ট জলি দ্বারা স্বীকৃত হয়েছিল, যিনি একটি নতুন পরিষেবা প্রদান করেছিলেন যা  *ড্রাই ক্লিনিং* নামে পরিচিত।

বিবরণ
-----

ওয়াশ ট্র্যাকার
একটি অনলাইন ড্রাইক্লিনার্স সার্ভিস 
এটি একটি প্রাচীন ব্যাবসায়ীক মাধ্যম যা দৈনন্দিন জীবনকে করেছে
আরও সৌন্দর্যমন্ডিত।লন্ড্রীর মাধ্যমে আমরা আমাদের জামাকাপড় দৈনন্দিন ব্যবহৃত কাপড় সমূহ
সৌন্দর্যমন্ডিত করতে পারি।আমাদের এলোমেলো কাপড়গুলোকে পরিষ্কার করা যায়।

অন্যদিকে ড্রাইক্লিনার্স হচ্ছে একটি পরিষ্কার বা ধৌত করার মাধ্যম।আমাদের অপরিষ্কার বা ব্যবহার
করা জামাগুলো যেখানে ধোয়া বা ওয়াশ করা হয় মূলত সেটাই ড্রাইক্লিনার্স পদ্ধতি।
বর্তমানে ওয়াশ ট্র্যাকার, ব্যান্ডবক্স,ওয়াশআউট এই কাজ গুলো করে থাকে।
তবে ওয়াশ ট্র্যাকার সর্বপ্রথম অনলাইনে তাদের সেবা দিয়ে যাচ্ছে।

তথ্যসূত্র
---------

1. ↑  "Thomas Jennings"। *National Inventors Hall of Fame*। ডিসেম্বর ৪, ২০১৯ তারিখে মূল থেকে আর্কাইভ করা। সংগ্রহের তারিখ ডিসেম্বর ৪, ২০১৯।
2. ↑  "US Patent: 3,306X"। *Directory of American Tool and Machinery Patents*। জানুয়ারি ২, ২০২০ তারিখে মূল থেকে আর্কাইভ করা। সংগ্রহের তারিখ ডিসেম্বর ৪, ২০১৯।
3. ↑  Lee, Sunny (১ অক্টোবর ২০১৯)। "The uncertain future of your neighborhood dry cleaner"। *The Outline* (ইংরেজি ভাষায়)। সংগ্রহের তারিখ ২০১৯-১০-১১।
**বাংলাদেশ কার্টুনিস্ট অ্যাসোসিয়েশন** ২০১১ সালের জানুয়ারিতে প্রতিষ্ঠিত বাংলাদেশের কার্টুনিস্টদের একটি সংগঠন। সংস্থাটির লক্ষ্য দেশব্যাপী কার্টুনিস্টদের একটি সাধারণ প্ল্যাটফর্ম হিসাবে কাজ করা। এটি কার্টুনিস্টদের তাদের কাজ এবং চিন্তাভাবনার সাথে একত্রিত করে সংযুক্ত রাখে। সংস্থাটি পরিকল্পনা করে প্রতি বছর বিভিন্ন বিষয়কে কেন্দ্র করে নিয়মিত কার্টুন কর্মশালার জন্য বিভিন্ন কার্টুন প্রদর্শনীর ব্যবস্থা কর।

প্ল্যাটফর্ম
-----------

আজকাল কার্টুন বাংলাদেশের একটি অত্যন্ত জনপ্রিয় মিডিয়া। তবে এটি এখন ততটা জনপ্রিয় ছিল না যখন এটি বাংলাদেশে উদ্ভাবন করা হয়েছিল। প্রথম বাংলাদেশী কার্টুনিস্ট ছিলেন কাজী আবুল কাশেম যিনি ১৯৩০ এর দশকে "শাওগাত" নামে একটি পত্রিকায় কার্টুন আঁকতে শুরু করেন। একাত্তরের মুক্তিযুদ্ধে কামরুল হাসানের কার্টুন "এই জানোয়ারদের হত্যা করতে হবে" মুক্তিযোদ্ধাদের গভীরভাবে প্রভাবিত করেছিল। ১৯৭৮ সালে, ব্যঙ্গাত্মক সাময়িকী *আনমাদ* প্রকাশিত হয়েছিল এবং লোকদের মধ্যে উচ্চ জনপ্রিয়তা পেয়েছিল। ৮০ এবং ৯০ এর দশকে সম্পাদকীয় কার্টুনগুলি সংবাদপত্রের মাধ্যমে সাধারণ মানুষের মধ্যে জনপ্রিয়তা পেতে থাকে। ২০০০ এর পরে তরুণ প্রজন্ম থেকে বেড়ে ওঠা অপেশাদার কার্টুনিস্টের সংখ্যা বেড়ে যায়। আজকাল বাংলাদেশে প্রচুর সংখ্যক সংবাদপত্র রয়েছে যেখানে কার্টুন খুব জনপ্রিয় একটি বিভাগ। একটি সাধারণ প্ল্যাটফর্মে সমস্ত কার্টুনিস্টকে জড়ো করতেই বাংলাদেশ কার্টুনিস্ট অ্যাসোসিয়েশনের জন্ম হয়।

ইতিহাস
------

২০১১ সালের জানুয়ারী মাসে একটি কার্টুন প্রদর্শনীর আয়োজন করে বাংলাদেশ কার্টুনিস্ট অ্যাসোসিয়েশন প্রতিষ্ঠিত হয়, তবে এর আগে জুন ২০১০ সালে উন্মাদ সম্পাদক আহসান হাবিবের সভাপতিত্বে উন্মাদ কার্যালয়ে কিছু জুনিয়র কার্টুনিস্টের এক সমাবেশে এর আনুষ্ঠানিক কাজ শুরু হয়।

কার্টুন প্রদর্শনী ২০১১
----------------------

বাংলাদেশ কার্টুনিস্ট অ্যাসোসিয়েশন ৯-১১ জানুয়ারি ২০১১ তারিখে তাদের প্রথম কার্টুন প্রদর্শনীর আয়োজন করেছিল। জাতীয় প্রেস ক্লাব প্রাঙ্গণে তিন দিনের প্রদর্শনী হাজার হাজার দর্শকের উপস্থিতিতে একটি বড় সাফল্য ছিল। এই প্রদর্শনীর মাধ্যমে বাংলাদেশ কার্টুনিস্ট এসোসিয়েশন আনুষ্ঠানিকভাবে যাত্রা শুরু করে।

 ঢাকার জাতীয় প্রেস ক্লাবে কার্টুন প্রদর্শনী ২০১১ উপলক্ষে বাংলাদেশ কার্টুনিস্ট অ্যাসোসিয়েশনের সদস্যরা

নির্বাহী সদস্য
--------------

|  |  |
| --- | --- |
| উপদেষ্টা | রফিকুন নবী |
| উপদেষ্টা | আহসান হাবীব (কার্টুনিস্ট) |
| উপদেষ্টা | শিশির ভট্টাচার্য্য |
| উপদেষ্টা | শাহরিয়ার খান |
| রাষ্ট্রপতি | জাহিদ হাসান বেনু |
| উপরাষ্ট্রপতি | শাহরিয়ার শরীফ |
| সেক্রেটারি | আবু হাসান |
| যুগ্ম সচিব | মেহেদী হক |
| যুগ্ম সচিব | কুদ্দুস আহমেদ |
| কোষাধ্যক্ষ | নিয়াজ চৌধুরী তুলি |
| সাংগঠনিক সম্পাদক | সাদাত উদ্দিন আহমেদ |
| প্রচার সম্পাদক | জোনায়েদ আজিম চৌধুরী |
| জনকল্যাণ সম্পাদক | নাসরিন সুলতানা মিতু |
| আন্তর্জাতিক সম্পর্ক বিষয়ক সম্পাদক | সৈয়দ রাশাদ ইমাম (তন্ময়) |
| অফিস সেক্রেটারি | বিপ্লব চক্রবর্তি |

তথ্যসূত্র
---------

1. ↑  Hossain, Anika (১৪ জানুয়ারি ২০১১)। "Here's to a Bright and Funny Future"। *The Daily Star*। সংগ্রহের তারিখ ২০১১-১২-৩০।
2. ↑  Hossain, Anika (১৪ জানুয়ারি ২০১১)। "Here's to a Bright and Funny Future"। *The Daily Star*। সংগ্রহের তারিখ ২০১১-১২-৩০। Hossain, Anika (14 January 2011). "Here's to a Bright and Funny Future". *The Daily Star*. Retrieved 2011-12-30.

বহিঃসংযোগ
---------

* বাংলাদেশ কার্টুনিস্ট অ্যাসোসিয়েশন
এই নিবন্ধটি পৌরাণিক দেবী সম্পর্কে। অন্য ব্যবহারের জন্য হাউমেইয়া (দ্ব্যর্থতা নিরসন) দেখুন।
এহারো মাস্ক (এলেমা সংস্কৃতি),পাপুয়া নিউ গিনি.
**হাউমেইয়া** (হাওয়াইয়ান ভাষায় উচ্চারণঃ টেমপ্লেট:IPA-haw) হলেন হাওয়াইয়ান পুরাণ অনুসারে উর্বরতা এবং সন্তান জন্মদানের দেবী।

সন্তান
------

দেবী হাউমেইয়ার সন্তানদের মধ্যে রয়েছেঃ

মুলিনাহার ঔরসে:
লাউমিহা
কাহা'উলা
কা-হাকা-উয়াকোকো
কানালোয়ার ঔরসে:
কাউআ-কাহি (কাউআকাহি)
প্রপৌত্র-প্রপৌত্রী:
কাউআ-হুলি-হনুআ
হালোয়া
ওয়াইয়া
হিনানালো
নানাকাহিলি
ওয়াইলোয়া
কাই'ও (সর্বশেষে জন্ম)

বামন গ্রহ
---------

২০০৮ সালের ১৭ই সেপ্টেম্বর আন্তর্জাতিক জ্যোতির্বিদ ইউনিয়ন আইএইউ সৌরজগতের পঞ্চম বামন গ্রহটিকে হাওয়াই দ্বীপপুঞ্জের পৌরাণিক কাহিনীতে বর্ণীত উর্বরতা ও সন্তান প্রসবের দেবী "হাউমেইয়া"-এর নামানুসারে নরামকরণ করেন। গ্রহটির দুটি চাঁদের নামকরণ করা হয় দেবী হাউমেইয়ার দুই কন্যার নামানুসারেঃ হি'ইয়াকা, হাউমেইয়ার মুখ থেকে জন্মানো দেবী এবং নামাকা, তরল প্রবাহ যা হাউমেইয়ার শরীর থেকে জন্মানো।

তথ্যসূত্র
---------

1. ↑  The Kumulipo: A Hawaiian Creation Chant
2. ↑  IAU names fifth dwarf planet Haumea, International Astronomical Union, News release, September 17, 2008, Paris

বহিঃসংযোগ
---------

* Sacred texts - এ "দেবী হাউমেইয়া" সম্পর্কিত নিবন্ধ।
**মাদ্রাসা আস-সাওলাতিয়া** (আরবি: مدرسة الصولتية ‎‎, *মাদ্রাসাহ আস-সাওলাতিয়াহ*) সৌদি আরবের মক্কার একটি ইসলামী বিদ্যালয়। এটি ১৮৭৩ সালে রহমতুল্লাহ কিরানবী কর্তৃক প্রতিষ্ঠিত হয়।

ইতিহাস
------

মক্কায় অবস্থানকালে, কিরনবী সেখানে উক্ত ধর্মীয় বিদ্যালয়টি প্রতিষ্ঠা করেন। রহমতুল্লাহ কিরানবী মসজিদুল-হারামে শাইখ-উল-উলামা (শীর্ষস্থানীয় পণ্ডিত) শেখ আহমদ দাহলান আস-শাফি কর্তৃক প্রভাষক হিসাবে নিযুক্ত হন। কিরানবী শিক্ষকতা শুরু করেন এবং বুঝতে পারেন যে সেখানের পাঠগুলো পরিকল্পিত একাডেমিক বক্তৃতার বদলে খুতবা হিসাবে দেওয়া হয়েছিল, যা ছাত্রদের জন্য যথেষ্ট ফলপ্রসূ নয়। তিনি কিছু ভারতীয় মুসলিম অভিবাসী ও শুভাকাঙ্ক্ষী ধনী লোককে একত্রিত করেন যাতে একটি উপযুক্ত পাঠ্যক্রমের মাধ্যমে ইসলামী বিজ্ঞান পড়ানোর জন্য একটি খাঁটি ইসলামিক আইন বিদ্যালয় প্রতিষ্ঠা করা যায়। তিনি ১৮৭৪ খ্রিস্টাব্দে (১২৯০ হিজরি) মাদ্রাসাটি প্রতিষ্ঠা করেন, যার প্রধান অবদানকারী ছিলেন সওলাত-উন-নিসা নামে কলকাতার এক মহিলা, যার নামে মাদ্রাসা নামকরণ করা হয়েছে। মাদ্রাসাটি এখনও বিদ্যমান ও এটি দেওবন্দী আইনশাস্ত্রের সাথে জড়িত এবং বিশ্বজুড়ে এর বহু প্রখ্যাত প্রাক্তন ছাত্র রয়েছে। মাদ্রাসার প্রতিষ্ঠাতা রামাতুল্লাহ কৈরানভীর লেখা ইজহার-উল-হক নামক বইটি খ্রিস্টান ধর্ম নিয়ে বিতর্কের প্রতি আহমেদ দিদাতের সক্রিয়রুপে আগ্রহী হওয়ার মূল কারণ ছিল।

সুপরিচিত তথ্যসূত্র অনুসারে,মাদ্রাসাটি প্রতিষ্ঠা করেছিলেন বিশিষ্ট শেখ হাজী ইমদাদুল্লাহ মুহাজির মক্কী এবং এর জন্য অনুদান দিয়েছিলেন সওলাত-উন-নিসা, যিনি শেখের ছাত্রী ছিলেন। বং অঞ্চলের মুহাম্মদ ইসহাক এই বিদ্যালয়ের একটি প্রাক্তন ছাত্র ছিলেন।

তথ্যসূত্র
---------

1. ↑  *Exploring the Dutch Empire: Agents, Networks and Institutions, 1600-2000*। Bloomsbury। পৃষ্ঠা 119। সংগ্রহের তারিখ ২৬ মার্চ ২০২০।
2. 1 2  Bernard G. Weiss। *Studies in Islamic Legal Theory*। পৃষ্ঠা 381। সংগ্রহের তারিখ ২৬ মার্চ ২০২০।
3. ↑  এম.এ কাসেম (২০১২)। "ইসহাক, মওলানা মুহাম্মদ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
**সমকামিনী, সমকামী, উভকামী এবং হিজড়ারা** থাইল্যান্ডে সামাজিক অনেক সমস্যার মুখোমুখি হন যদিও দেশটিতে সমকামিতা আইনগতভাবে বৈধ। সমকামিতার ক্ষেত্রে থাইল্যান্ডকে এশিয়া মহাদেশের অন্যতম সহনশীল দেশ হিসেবে বিবেচনা করা হয়। নারী সমকামিতা এবং পুরুষ সমকামিতা দুটোই থাইল্যান্ডে বৈধ কিন্তু সমলিঙ্গের যুগল এবং সমলিঙ্গের যুগলদের বাসা থাইল্যান্ডের সমাজের মানুষ ভালো চোখে দেখেনা। ২০১৩ সালে 'ব্যাংকক পোস্ট' পত্রিকায় বলা হয় যে,*......থাইল্যান্ড সমকামী যুগলদের জন্যে একটি ভালো পর্যটকবান্ধব জায়গা হলেও এ সম্পর্কে দেশটির আইন এবং সমাজের মানুষের মন-মানসিকতা অতটা উদার নয়*। 'আঞ্জারী' হচ্ছে থাইল্যান্ডে সমকামিতার পক্ষ নিয়ে কাজ করা একটি সংগঠন।

আইনগত অবস্থা
------------

ব্যক্তিগত, প্রাপ্তবয়স্ক, সম্মতিপ্রাপ্ত এবং অবাণিজ্যিক পায়ুকাম ১৯৫৬ সালে সরকার কর্তৃক বৈধতা পায়। দৈহিক মিলনের সর্বনিম্ন বয়স ১৫ করা হয় ১৯৯৭ এ। ২০০২ সালে থাইল্যান্ডের স্বাস্থ্য মন্ত্রণালয় সমকামিতাকে 'মানসিক রোগ' হিসেবে আখ্যা দেওয়া বন্ধ করে। ১৯৯০ এর দশকে এ দেশের কিছু মানুষ সমকামিতাকে ভালো চোখে দেখা শুরু করে, বিশেষ করে একবিংশ শতাব্দীর শুরুর দিকে। ২০০৫ সালে থাই সামরিক বাহিনী সমকামী ব্যক্তিদের নেওয়া শুরু করে, এর আগে সমকামীদের সামরিক বাহিনীতে ঢুকতে দেওয়া হতনা, বলা হত যে সমকামীরা নাকি মানসিকরোগী, ১৯৫৪ সালের একটি আইনই ছিল এরকম। ২০০৭ সালে থাই সরকার ধর্ষণের নতুন সংজ্ঞা প্রদান করে যেখানে নারীর সঙ্গে পুরুষকেও অন্তর্ভুক্ত করা হয়। সরকার বৈবাহিক ধর্ষণও অবৈধ ঘোষণা করে, এবং আইনে বলা নারী ও পুরুষ উভয়ই ধর্ষিত হতে পারে। ২০০৯ এর মে মাসে থাই রেড ক্রস সমকামীদের ব্লাড ডোনেশনের অনুমতি দেয়, যদিও এর আগে এ নিয়ে ক্যামপেইন হয়েছিল। ২০১৫ এর সেপ্টেম্বরে 'লিঙ্গ সমতা আইন' করা হয় যেটার কাজ হচ্ছে সমকামীদের বিরুদ্ধে বৈষম্য সমাজ থেকে উঠিয়ে দেওয়া।

তথ্যসূত্র
---------

1. ↑  Chaiyot Yongcharoenchai (২০১৩-০৯-০৮)। "The two faces of Thai tolerance"। *Bangkok Post*। [*স্থায়ীভাবে অকার্যকর সংযোগ*]
2. ↑  Siraphob Thanthong-Knight Deu। "The bitter truth behind Thailand's gay-friendly image"। nationmultimedia.com। ১৭ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০১৭।
3. ↑  Shivananda Khan, "Assessment of sexual health needs of males who have sex with males in Laos and Thailand" (পিডিএফ)। [*স্থায়ীভাবে অকার্যকর সংযোগ*] (425 KB), Naz Foundation International, February 2005
4. ↑  "Gay Rights in Thailand 2007"। ৩ অক্টোবর ২০০৯ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০১৭।
5. ↑  "สภากาชาดปรับเกณฑ์ไม่รับเลือดกลุ่มเกย์-คนสำส่อน หวั่นเป็นแหล่งติดเชื้อ"। *Manager Online*। ১১ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ৬ নভেম্বর ২০১৫।
6. ↑
**পঞ্চানন** বা **পঞ্চানন্দ** বা **পাঁচু ঠাকুর** বাংলার এক খ্যাতিমান লৌকিক দেবতা। লোকবিশ্বাসে ইনি মহাদেব শিবের এক অর্বাচীন রূপ; অন্যমতে, ইনি শিবের পুত্র। মূলত গ্রামরক্ষক, শিশুরক্ষক রূপে পঞ্চানন পূজিত হন; তবে সন্তানদাতা, শস্যদেবতা হিসাবেও বাঙালি হিন্দু সমাজে তার পূজার প্রচলন আছে। রক্তবর্ণ পঞ্চাননের মুণ্ড-মূর্তি ও ঘট প্রতীক পূজিত হয়।

মূলত রাঢ়-বঙ্গের উত্তর ও দক্ষিণ চব্বিশ পরগনা, হাওড়া-হুগলী-কলকাতা, বর্ধমান, নদিয়া ও বাঁকুড়াতে এঁর পূজা হয়ে থাকে। দক্ষিণ চব্বিশ পরগনার বজবজ ২ নং ব্লকের নোদাখালি থানার অন্তর্গত কামরা গ্রামে পঞ্চানন তলা নামক স্থানে বাবা পঞ্চানন ঠাকুর একটি সুবিশাল তেতুল গাছের তলায় প্রায় দীর্ঘ ১৮০ বছরেরও বেশি সময় প্রতিষ্ঠিত।

বৈশিষ্ট্য
---------

মহাদেব শিবের সঙ্গে পঞ্চানন ঠাকুরের দেহাকৃতি ও বেশভূষার সাদৃশ্য আছে, তবে উভয়ের রূপকল্পনায় পার্থক্যও বিদ্যমান। পঞ্চাননের গাত্রবর্ণ লাল এবং চোখমুখের ভঙ্গি রুদ্ররূপী; বেশ বড় গোলাকার ও রক্তাভ তিনটি চোখ ক্রোধোদ্দীপ্ত। প্রশস্ত ও কালো টিকালো নাক, দাড়ি নেই, গোঁফ কান অবধি বিস্তৃত। মাথায় পিঙ্গলবর্ণের জটা চূড়া করে বাঁধা এবং তার মধ্যে জটা কিছু বুকে পিঠে ছড়ানো। কানে ধুতুরা ফুল।

উর্ধাঙ্গ অনাবৃত; নিম্নাঙ্গ বাঘছাল পরিহিত, আবার স্থানবিশেষে কাপড় পরানো থাকে। তবে গলায় ও হাতে বেশ বড় পঞ্চমুখী রুদ্রাক্ষমালা থাকে। হাতে ত্রিশূল ও ডমরু; পায়ে খড়ম এবং মাথায় বা দেহের উপর সাপ বিদ্যমান। পাশে থাকে পঞ্চরংয়ের বা পাঁচমুখো গাঁজার কলকে।

এঁর অনুচর হলেন লৌকিক দেবতা জরাসুর ও ধনুষ্টংকার নামক দুজন অপদেবতা। এঁর সঙ্গে থাকে মামদো ভূত, ঘোড়া, বাঘ প্রভৃতি।

গ্রামদেবতা রূপে মন্দিরমধ্যে কিংবা গাছতলায় শনি ও মঙ্গলবারে ইনি পূজিত হন; কোথাও মাটির মূর্তিতে, কোথাও শিলা বা ঘটের প্রতীকে।
শিশুদের ধনুষ্টংকার এবং গর্ভস্থ শিশু রক্ষা করা বা নষ্ট ভ্রূণ থেকে প্রসূতিকে রক্ষা করা পঞ্চাননের কাজ। তার উদ্দেশ্যে ছাগবলির প্রচলন আছে।

উল্লেখ্য, রাঢ়-বাংলার মুখ্য লোকদেবতা ধর্মঠাকুর ক্রমে ভাগীরথী প্রবাহের নিম্নধারার জনসংস্কৃতিতে পঞ্চানন রূপের ভিতর দিয়ে পরিপূর্ণ শিবমূর্তিতে রূপান্তরিত হয়েছেন।

কাব্যে উল্লেখ
-------------

মধ্যযুগীয় বেশকিছু মঙ্গলকাব্য-এর পুঁথিতে পঞ্চানন ঠাকুরের উল্লেখ দৃষ্ট হয়। দ্বিজ দুর্গারাম রচিত পঞ্চাননমঙ্গল সংগীতাংশে আছে, "পঞ্চমুখে গান কর ত্রিলোচন।"

রূপরামের ধর্মমঙ্গলে আছে, 

"কামারহাটে পঞ্চানন্দ বন্দে জোড় হাতে।  

ছেলেদের জন্য কত মেয়ে ওষুধ যায় খেতে।"

'তারকেশ্বর শিবতত্ত্ব' নামক মধ্যযুগীয় কাব্যাংশে আছে,

"পঞ্চানন দেব প্রায় অশ্বত্থ তলায়।  

মধ্যমাঠে সরোবর তীর দেখা যায়।।"

তথ্যসূত্র
---------

1. ↑  বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ৪৮৬
2. 1 2  বাংলার লৌকিক ধর্মসংগীত, তৃপ্তি ব্রহ্ম, পৃষ্ঠা: ২৪৭-২৪৮
3. ↑  ঘোষ, বিনয়, "পশ্চিমবঙ্গের সংস্কৃতি", তৃতীয় খন্ড, প্রথম সংস্করণ, প্রকাশ ভবন, পৃষ্ঠা: ২৫১-২৫৪
**উইলিয়াম বিল বেল** (ইংরেজি: Bill Bell; জন্ম: ৫ সেপ্টেম্বর, ১৯৩১ - মৃত্যু: ২৩ জুলাই, ২০০২) ওতাগোর ডুনেডিনে জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫৪ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও ক্যান্টারবারি দলের প্রতিনিধিত্ব করেন। দলে তিনি মূলতঃ লেগ ব্রেক বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংনৈপুণ্য প্রদর্শন করেছেন ‘বিল’ ডাকনামে পরিচিত **বিল বেল**।

প্রথম-শ্রেণীর ক্রিকেট
---------------------

১৯৪৯-৫০ মৌসুম থেকে ১৯৫৮-৫৯ মৌসুম পর্যন্ত বিল বেলের প্রথম-শ্রেণীর খেলোয়াড়ী জীবন চলমান ছিল। সমগ্র প্রথম-শ্রেণীর খেলোয়াড়ী জীবনে ৩৩টি খেলায় অংশ নিয়ে ৪০.৫২ গড়ে ৪৪ উইকেট এবং ১০.০০ গড়ে ১৭০ রান তুলেছিলেন।

ক্যান্টারবারি ও অকল্যান্ডের পক্ষে ১১ উইকেট পেয়েছিলেন। বলের উপর বেশ নিয়ন্ত্রণ রাখতেন। লেগ স্পিন ও গুগলি বোলার ছিলেন তিনি। লেগ ব্রেক ও গুগলিতে বলকে সুন্দরভাবে বাঁক খাওয়াতেন। পাঁচটিমাত্র প্রথম-শ্রেণীর ক্রিকেটে খেলায় অংশগ্রহণের পরপরই আন্তর্জাতিক ক্রিকেট খেলার সুযোগ ঘটে বিল বেলের।

আন্তর্জাতিক ক্রিকেট
-------------------

সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন। ১ জানুয়ারি, ১৯৫৪ তারিখে কেপটাউনে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এরপর, ৫ ফেব্রুয়ারি, ১৯৫৪ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।

১৯৫৩-৫৪ মৌসুমে নিউজিল্যান্ড দল দক্ষিণ আফ্রিকা গমন করে। নিয়মিত স্পিনার অ্যালেক্স মইরের অনুপস্থিতিতে সফরকারী দলের সদস্যরূপে তাকে অন্তর্ভুক্ত করা হয়। সফরের শুরুতে ইস্টার্ন প্রভিন্সের বিপক্ষে চার উইকেট নিয়ে স্বীয় প্রতিশ্রুতিশীলতার স্বাক্ষর রাখেন বিল বেল। কিন্তু, কেপটাউনের নিউল্যান্ডস ক্রিকেট গ্রাউন্ড ও পোর্ট এলিজাবেথে অনুষ্ঠিত দুই টেস্টে অংশ নিয়ে মাত্র দুই উইকেট দখল করেছিলেন। ফলশ্রুতিতে, তাকে দলের বাইরে অবস্থান করতে হয় ও আর কোন টেস্টে অংশগ্রহণ করতে দেখা যায়নি।

২৩ জুলাই, ২০০২ তারিখে ৭১ বছর বয়সে অকল্যান্ডে বিল বেলের দেহাবসান ঘটে।

তথ্যসূত্র
---------

1. ↑  List of New Zealand Test Cricketers
2. ↑  "New Zealand Test Batting Averages"। ESPNCricinfo। সংগ্রহের তারিখ ১২ মার্চ ২০১৯।
3. ↑  "New Zealand Test Bowling Averages"। ESPNCricinfo। সংগ্রহের তারিখ ১২ মার্চ ২০১৯।
4. ↑  *Wisden* 2003, p. 1614.

আরও দেখুন
---------

* স্যান্ডি বেল
* ইয়ান লেগাট
* এক টেস্টের বিস্ময়কারী
* নর্দার্ন ডিস্ট্রিক্টস ক্রিকেট দল
* নিউজিল্যান্ডীয় টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে বিল বেল উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে বিল বেল  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**থাডোউ লোকেরা** উত্তর-পূর্ব ভারতে বসবাসকারী চিন-কুকির একটি নৃতাত্ত্বিক জাতিগোষ্ঠী। থাডোউ তিব্বত-বর্মন পরিবারের একটি উপভাষা। থাডোউ জনসংখ্যা শুধুমাত্র ভারতে আছে বলে মনে করা হয়, কিছু ক্ষুদ্র জনসংখ্যা নাগাল্যান্ড, আসাম, ত্রিপুরা, মেঘালয়, মিজোরাম এবং দিল্লিতে বসতি স্থাপন করেছে।

থাডোউ সংস্কৃতি
--------------

থাডোউ ভাষাটি এসেছে তিব্বত-বর্মান বা কুকি-চিন-মিজো ভাষা পরিবার থেকে, চীন-তিব্বতীয় ফিলামের। থাডোউ জনগণ ঘন জঙ্গল পূর্ণ জায়গায় বসতি স্থাপন করেছিল। থাডোউ গ্রামগুলো বেশিরভাগই কৃষিনির্ভর ছিল এবং তারা মূলত গৃহপালিত পশুপালন করত। থাডোউ সংস্কৃতির একটি অনন্য দিক হল যে পুরুষ এবং নারীরা উভয়েই এই চাষ এবং গৃহপালনের দায়িত্ব ভাগ করে নিয়েছে।

একটি ভাষা জানা একজন ব্যক্তিকে সেই ভাষার ভাষাভাষীদের সংস্কৃতি ও ঐতিহ্যের সাথে সংযুক্ত করে। এটি বিশেষ করে থাডোউ ভাষার ক্ষেত্রে প্রযোজ্য ছিল। এই ভাষার চারটি গুরুত্বপূর্ণ শব্দ: চংমাউ, সাহাপ্সট, জল-ইলা এবং কিজাম মাং। এই শর্তাবলী বিবাহের চারটি ভিন্ন রূপের প্রতিনিধিত্ব করে। *চংমাউ* বিবাহের রূপের প্রতিনিধিত্ব করে যেখানে বরের বাবা-মা এবং কনের বাবা-মায়ের মধ্যে ভোজন এবং কুস্তির সাথে কনের মূল্যের আলোচনা রয়েছে। *সাহাপ্সট* হল বিয়ের একটি রূপ যেখানে শুধু বর ও কনের বাবা-মায়ের মধ্যে আলোচনা হয়। *জল-ইলা* এবং *কিজাম মাং* উভয়ই বিবাহের অনুরূপ চেহারা, পালানোর সমতুল্য। বিবাহবিচ্ছেদ অনুমোদিত এবং এই সংস্কৃতির মধ্যে প্রায়ই ঘটে। এই সংস্কৃতিতে শিশুদের অনেক স্বাধীনতা রয়েছে এবং একটি শুরুর ধাপ হিসেবে পিতামাতার নির্দেশনাসহ অভিজ্ঞতার মাধ্যমে শিখতে উৎসাহিত করা হয় তাদের।

থাডোউ লোকেরা প্যাথেনকে ঈশ্বর বলে মনে করে যিনি সবকিছু সৃষ্টি করেছেন এবং এইভাবে মহাবিশ্বের শাসক। তারা প্রয়োজন ও কষ্টের সময়ে তার কাছে প্রার্থনা করে। তাদের সংস্কৃতি ধর্মীয় অনুষ্ঠানের মধ্যে খুব বেশি অন্তর্ভুক্ত। তাদের অনেক অনুষ্ঠানই স্বতন্ত্র গোষ্ঠী বা লিঙ্গের জন্য নির্দিষ্ট। পূর্ববর্তী সময়ে, থাডোউও আত্মাদের মিথিখো বা মিথিখুয়ায় চলে যাওয়ার বিষয়ে বিশ্বাস করত, যেটি ছিল মূলত মৃতদের গ্রাম। সময় অতিবাহিত হওয়ার সাথে সাথে বেশিরভাগ থাডোউ জনগণ খ্রিস্টান ধর্ম গ্রহণ করেছিল।

তথ্যসূত্র
---------

1. ↑  Project, Joshua। "Thadou in India"। *joshuaproject.net* (ইংরেজি ভাষায়)। সংগ্রহের তারিখ ২০২১-০৪-২১।

### অন্যান্য উৎস

* শ, উইলিয়াম। 1929। থাডউ কুকির নোট।
* শেক্সপিয়র, জে. পার্ট I, লন্ডন, 1912, লুসাই কুকি ক্ল্যান্স। আইজল : উপজাতি গবেষণা ইউনিট।
* উপজাতি গবেষণা ইনস্টিটিউট। 1994। মিজোরামের উপজাতি। (একটি গবেষণাপত্র) আইজল: উপজাতি গবেষণা ইনস্টিটিউট, শিল্প ও সংস্কৃতি অধিদপ্তর।
* ভাষাগত পরিচয়ের সামাজিক-অর্থনীতি লুসাই পাহাড়ে একটি কেস স্টাডি। সাতরূপা দত্তমজুমদার, পিএইচ.ডি.
* লে. আর. স্টুয়ার্ট এশিয়াটিক সোসাইটি অফ বেঙ্গলের জার্নালে (1857)। শিরোনাম "থাদু বা নতুন কুকি ভাষার ব্যাকরণের সামান্য বিজ্ঞপ্তি।"

বহিঃসংযোগ
---------

* www.ethnologue.com/language/tcz
* kukiforum.com/2004/06/the-thadous-2/
* thadoubaptistassociation.org/en/home

টেমপ্লেট:Kuki-Chin-Mizo tribesটেমপ্লেট:Scheduled tribes of Indiaটেমপ্লেট:Hill tribes of Northeast India

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* ইসরায়েল
* মার্কিন যুক্তরাষ্ট্র

 |
**উইলিয়াম জেমস ওয়াটসন** (ইংরেজি: Bill Watson; জন্ম: ৩১ জানুয়ারি, ১৯৩১ - মৃত্যু: ২৯ ডিসেম্বর, ২০১৮) সিডনির র‍্যান্ডউইক এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৫৫ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন **বিল ওয়াটসন**। দলে তিনি মূলতঃ ডানহাতি ব্যাটসম্যান হিসেবে খেলতেন।

প্রথম-শ্রেণীর ক্রিকেট
---------------------

১৯৫৩-৫৪ মৌসুম থেকে ১৯৬০-৬১ মৌসুম পর্যন্ত বিল ওয়াটসনের প্রথম-শ্রেণীর খেলোয়াড়ী জীবন চলমান ছিল। ডানহাতি উদ্বোধনী ব্যাটসম্যান বিল ওয়াটসন নিউ সাউথ ওয়েলসের পক্ষে প্রথম-শ্রেণীর ক্রিকেট খেলতেন। নিজস্ব দ্বিতীয় প্রথম-শ্রেণীর খেলায় সেঞ্চুরির সন্ধান পেয়েছিলেন।

১৯৫৪-৫৫ মৌসুমে এমসিসি দল অস্ট্রেলিয়া গমন করে। সফরকারী দলের বিপক্ষে নিজস্ব দ্বিতীয় খেলায় ১৫৫ রানের মনোজ্ঞ ইনিংস খেলেন তিনি। ব্যাপক অর্থে ঐ ইনিংসের উপর ভিত্তি করে ও কেবলমাত্র চারটি প্রথম-শ্রেণীর ক্রিকেট খেলার পরপরই সিডনি টেস্ট খেলার জন্যে তাকে মনোনীত করা হয়।

১৯৫৬-৫৭ মৌসুমের ঘরোয়া আসরে বেশ ভালোমানের খেলা উপহার দেন। ৪৪.২৬ গড়ে ৬৬৪ রান তুলেন তিনি। এ মৌসুমেই ব্যক্তিগত সর্বোচ্চ ২০৬ রান তুলেন। পাঁচ নম্বরে ব্যাটিংয়ে নেমে এ সংগ্রহের কারণে পার্থে অনুষ্ঠিত ঐ খেলায় তার দল ইনিংস ব্যবধানে বিজয়ী হয়। সিডনিতে আবারও ব্যাটিং উদ্বোধনে নেমে কুইন্সল্যান্ডের বিপক্ষে ৫০ ও ১৯৮ রান তুলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন বিল ওয়াটসন। ২৫ ফেব্রুয়ারি, ১৯৫৫ তারিখে সিডনিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ক্যারিবীয় দ্বীপপুঞ্জে আরও তিন টেস্ট খেলেন। তবে, সফলতা পাননি তিনি। ১৪ মে, ১৯৫৫ তারিখে ব্রিজটাউনে স্বাগতিক ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।

২৫ ফেব্রুয়ারি, ১৯৫৫ তারিখে কলিন ম্যাকডোনাল্ডের সাথে ব্যাটিং উদ্বোধন করতে নামেন তিনি। মাত্র ১৮ ও ৩ রানের ইনিংস খেলতে পেরেছিলেন। তাসত্ত্বেও, কয়েক সপ্তাহ পরপরই ১৯৫৪-৫৫ মৌসুমে ওয়েস্ট ইন্ডিজ গমনার্থে দল নির্বাচকমণ্ডলীর সন্তুষ্টি লাভে সক্ষম হন। বার্বাডোসের বিপক্ষে ১২২ রান তুলেন। তবে, ওয়েস্ট ইন্ডিজের বিপক্ষে অংশগ্রহণকৃত টেস্টগুলোয় ব্যর্থতার স্বাক্ষর রাখেন। ২৭, ৬, অপরাজিত ২২, ৩০ ও ০ রান তুলেন। ফলশ্রুতিতে, চতুর্থ টেস্টের পর তাকে দলের বাইরে রাখা হয়।

অবসর
----

১৯৫৬-৫৭ মৌসুমের শেষদিকে নিউজিল্যান্ড সফরে অস্ট্রেলিয়ার সদস্যরূপে অন্তর্ভুক্ত হন। তবে, চারটি প্রথম-শ্রেণীর খেলায় অংশ নিয়ে মাত্র ২৩ রান সংগ্রহ করতে পেরেছিলেন। বিল ওয়াটসন। ফলশ্রুতিতে, ১৯৫৭-৫৮ মৌসুমে দক্ষিণ আফ্রিকা গমনার্থে অস্ট্রেলিয়ার সদস্য হিসেবে তাকে দলে রাখা হয়নি।

আন্তর্জাতিক ক্রিকেট থেকে প্রত্যাখ্যাত হবার পর পরবর্তী চার মৌসুমে ২৫.০০ গড়ে মাত্র ৪৫০ রান তুলতে পেরেছিলেন। ১৯৬০-৬১ মৌসুম শেষে প্রথম-শ্রেণীর ক্রিকেট থেকে অবসর গ্রহণ করেন।

২৯ ডিসেম্বর, ২০১৮ তারিখে ৮৭ বছর বয়সে নিউ সাউথ ওয়েলস এলাকায় বিল ওয়াটসনের দেহাবসান ঘটে।

তথ্যসূত্র
---------

1. ↑  "Former Australia batsman Bill Watson dies aged 87"। *ESPN Cricinfo*। সংগ্রহের তারিখ ৩১ ডিসেম্বর ২০১৮।

আরও দেখুন
---------

* ইয়ান মেকিফ
* চাক ফ্লিটউড-স্মিথ
* অ্যাশেজ সিরিজের তালিকা
* সাউথ অস্ট্রেলিয়া ক্রিকেট দল
* অস্ট্রেলীয় টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে বিল ওয়াটসন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে বিল ওয়াটসন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**শিরোইল কলোনী উচ্চ বিদ্যালয় রাজশাহী** শহরের অন্যতম প্রাচীন একটি শিক্ষাপ্রতিষ্ঠান। বিদ্যালয়টি শিরোইল কলোনী উচ্চ বিদ্যালয় নামে সমধিক পরিচিত।

অবস্থান
-------

শিরোইল কলোনী উচ্চ বিদ্যালয় রাজশাহী শহরে শিরোইল কলোনী তে অবস্থিত ।

ইতিহাস
------

ব্যবস্থাপনা
-----------

অবকাঠামো
--------

শিক্ষা কার্যক্রম
----------------

২০১০ সালে এ প্রতিষ্ঠান থেকে সর্বপ্রথম এস.এস.সি. পরীক্ষায় ছাত্ররা অংশ গ্রহণ করে। বর্তমান ষষ্ঠ শ্রেণি থেকে দশম শ্রেণী পর্যন্ত পরিচালিত বিদ্যালয়টি তার অতীত ঐতিহ্য বজায় রেখে শিক্ষা ক্ষেত্রে অনন্য অবদান রেখে চলছে।

সহ-শিক্ষা কার্যক্রম ও সুবিধাদি
------------------------------

লাইব্রেরি, ইনডোর গেমস এর জন্য কমনরুম, পদার্থবিজ্ঞান, রসায়ন, জীববিজ্ঞান, কৃষি শিক্ষা, কম্পিউটার শিক্ষা ও উচ্চতর গণিত বিষয়ের জন্য পৃথক ল্যাবরেটরি, মিলনায়তন, স্কাউট-ডেন, সাইকেল গ্যারেজ, ফুলের বাগান, খেলার মাঠ, সহশিক্ষাক্রমিক কার্যাবলী অনুষ্ঠানের ব্যবস্থা, নামাজ ঘর, টিফিন রুম ইত্যাদি

**প্রকাশনা** বার্ষিকী, দেয়াল পত্রিকা, স্মৃতি স্মারক, অনিয়মিত পত্রিকা ইত্যাদি

আরো দেখুন
---------

* রাজশাহী কলেজ
* নিউ গভঃ ডিগ্রী কলেজ
* রাজশাহী কলেজিয়েট স্কুল
* রাজশাহী শিক্ষা বোর্ড সরকারি মডেল স্কুল ও কলেজ
* রাজশাহী লোকনাথ উচ্চ বিদ্যালয়

তথ্যসূত্র
---------

1. ↑  "Home"। *web.archive.org*। ২০১৬-০৯-০৪। Archived from the original on ২০১৬-০৯-০৪। সংগ্রহের তারিখ ২০২০-১০-১৮। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
2. ↑  "Shiroil Colony High School.Rajshahi. Siroil, Rajshahi (2020)"। *www.schoolandcollegelistings.com*। সংগ্রহের তারিখ ২০২০-১০-১৮।
3. ↑  "Seroil colony"।
**ন্যাশনাল কাউন্সিল ফর টিচার এডুকেশন** ( **এনসিটিই** ) হল ভারতীয় সরকারের একটি সংবিধিবদ্ধ সংস্থা যা 1995 সালে ন্যাশনাল কাউন্সিল ফর টিচার এডুকেশন অ্যাক্ট, 1993 (#73, 1993) এর অধীনে প্রতিষ্ঠিত হয়েছিল যা ভারতীয় শিক্ষা ব্যবস্থায় আনুষ্ঠানিকভাবে মান, পদ্ধতি এবং প্রক্রিয়াগুলি তত্ত্বাবধান করার জন্য।  এই কাউন্সিলটি শিক্ষক শিক্ষা সংক্রান্ত সমস্ত বিষয়ে কেন্দ্রীয় এবং রাজ্য সরকারের জন্য কাজ করে এবং এর সচিবালয়টি শিক্ষক শিক্ষা বিভাগ এবং ন্যাশনাল কাউন্সিল অফ এডুকেশনাল রিসার্চ অ্যান্ড ট্রেনিং (এনসিইআরটি) এ অবস্থিত।শিক্ষা ক্ষেত্রে সফলভাবে কাজ করা সত্ত্বেও, এটি শিক্ষক শিক্ষার মান রক্ষণাবেক্ষণ নিশ্চিত করতে এবং দেশে নিম্নমানের শিক্ষক শিক্ষা প্রতিষ্ঠানের সংখ্যা বৃদ্ধি রোধ করতে অসুবিধার সম্মুখীন হচ্ছে।

তথ্যসূত্র
---------

1. ↑  "National Portal of India"।
2. ↑  "NCTE,National Council for Teacher Education, Scholarships In India"। *Scholarships In India and International*। সংগ্রহের তারিখ ৮ এপ্রিল ২০১৮।
3. ↑  "NCTE at a Glance - NCTE : National Council For Teacher Education"। *ncte-india.org*। ১২ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ৮ এপ্রিল ২০১৮।

বহিঃসংযোগ
---------

* দাপ্তরিক ওয়েবসাইট
**তাতিয়ানা আলবারতোভনা আব্রামোভা** ( রুশ: Татья́на Альбе́ртовна Абра́мова; জন্ম ৫ই ফেব্রুয়ারি, ১৯৭৫)  একজন রাশিয়ান অভিনেত্রী এবং গায়িকা ছিলেন ।

জীবনী
-----

তাতিয়ানা আব্রামোভা টিয়ুমেনে জন্মগ্রহণ করেন এবং জন্মের পরেই নিঝনেভারতোভোস্ক এ চলে যান। কয়েক বছর পর তারা আবার টিউম্যান এ চলে আসেন্,যেখানে তাটিয়ানা সঙ্গীত স্কুল থেকে স্নাতক শেষ করেন। উচ্চ বিদ্যালয় এষ করার পরে তার পরীক্ষার জন্য মস্কো আসার কথা থাকলেও তিনি অপ্রত্যাশিতভাবে সেন্ট পিটার্সবার্গে চলে আসেন এবং সেখানেই থেকে যান। ১৯৯২ সালে তিনি মর্নিং স্টার নামে একটি পপ সংগীত প্রতিযোগীতায় অংশ নিয়েছিলেন এবং ১৯৯৫ সালে তার প্রথম অ্যালবাম "*লেটার"* প্রকাশ করেছিলেন। ১৯৯৪ সালে তিনি ইয়াল্টা-মস্কো-ট্রানজিট (দ্বিতীয় পুরস্কার), ইউরোপ প্লাস (শ্রোতা পুরস্কার) পান এবং ভিয়েটেস্কের স্লাভিয়ানস্কি বাজার এবং *সেন্ট পিটার্সবার্গে* তরুণ অভিনয়কারীদের প্রতিযোগিতাতে অংশ নেন। ১৯৯৬ সালে তিনি নাট্য থিয়েটারের অভিনেতা ও পরিচালক হিসাবে সেন্ট পিটার্সবার্গে ইউনিভার্সিটি অফ হিউম্যানিটিস থেকে স্নাতক শেষ করেন। তিনি টিভি প্রোগ্রামের একটি সিরিজ হোস্ট করেছেন (*সঙ্গীত পরীক্ষা* এবং *শারম্যান শো*, রাশিয়া -1 )।

ব্যক্তিগত জীবন
--------------

তিনি ফটোগ্রাফার এবং ক্যামেরাম্যান সের্গেই কুলিশেনকোকে বিয়ে করেছিলেন। তাদের ২ টি সন্তান ছিল - ইভান (২০০৪) এবং আলেকজান্ডার (২০০৮)। ২০১৪ সালের মে মাসে তিনি অভিনেতা ইউরি বেলাইয়েভকে বিয়ে করেন।

নির্বাচিত চলচ্চিত্র
-------------------

* ১৯৯৯ লেনি হিসাবে *অ্যাঞ্জেলিকা*
* ২০০১ *রোস্টভ-বাবা* (টিভি সিরিজ) সাইজান্না
* ২০০৩ অলওয়েজ সে অলওয়েজ (টিভি সিরিজ) নাদিয়া কুড্রিশোভা চরিত্রে
* ২০০৩ *ইভানভ এবং* রবিনভিচ (টিভি সিরিজ) ক্লাভকা ইভানোভা
* ২০০৪ *নাইট অফ দ্য সি স্টারস* (টিভি সিরিজ) স্বেতালানা বিচুতস্কায়
* ২০০৫ *দ্য ইনসাইডার* (টিভি সিরিজ) ভারিয়ার মতো
* ২০০৬ *স্ট্যালিনের স্ত্রী* (মিনি সিরিজ) আনা অ্যালিলুয়েভের মতো
* ২০০৬ *ইভান পোদুস্কিন।* লুসি চরিত্রে "*জেন্টলম্যান ডিটেক্টিভ"*
* ২০০৬ কুল*গেম* (টিভি) ঝানা চরিত্রে
* ২০০৬ *রাশিয়ান অনুবাদ* সম্পাদক মারিনা রিযহোভা চরিত্রে
* ২০০৭ *ইভান পোদুস্কিন।* লুসি চরিত্রে *জেন্টলম্যান ডিটেক্টিভ* (মিনি সিরিজ)
* ২০১০ রোজা জর্জিনভনা, সম্পাদক হিসাবে কিস থ্রু এ ওয়াল
* ২০১৪ *কারিগর* এলেনা ক্লায়ুয়েভা (টেলিভিশন ধারাবাহিক)
* ২০১৫ ভ্যালেন্টিনা চরিত্রে *অ্যালকমিস্ট* (টিভি সিরিজ)

তথ্যসূত্র
---------

1. ↑  Biography
2. ↑  Filmography

বহিঃসংযোগ
---------

* ইন্টারনেট মুভি ডেটাবেজে তাতিয়ানা আব্রামোভা (ইংরেজি)
**জাতীয় শিল্প শিক্ষা সমিতি মহিলা রাজনৈতিক দল** হল একটি পেশাদার শিল্প শিক্ষা সংস্থা যা জাতীয় শিল্প শিক্ষা সমিতির একটি আগ্রহী দল।

মিশন
----

"এনএইএ'র মহিলা রাজনৈতিক দল (এনএইএ ডব্লিউসি) নারী ও অন্যায়ের মুখোমুখি হওয়া সমস্ত লোকের জন্য সমতার সমর্থক হিসাবে শিল্প শিক্ষাকে এগিয়ে নিয়ে যাওয়ার জন্য প্রতিনিধিত্ব করবে ও কাজ করবে এবং ব্যক্তি ও গোষ্ঠীর জন্য বৈষম্যমূলক লিঙ্গ ও অন্যান্য স্টেরিওটাইপিং অনুশীলনগুলি দূর করতে এবং মহিলা শিল্প শিক্ষাবিদ ও শিল্পীদের উদ্বেগের জন্য কাজ করবে।"

ইতিহাস
------

মহিলা রাজনৈতিক দল ১৯৭৫ সালে জাতীয় শিল্প শিক্ষা সমিতির একটি প্রাতিষ্ঠানিক আগ্রহী আগ্রহের গোষ্ঠীতে পরিণত হয়েছিল যখন শিল্প শিক্ষাবিদ জুডি লোয়েবের নেতৃত্বে এই দলের প্রথম সভাপতি হিসেবে দায়িত্ব পালন করেন। ১৯৭৫ সালে ফ্লোরিডার মিয়ামিতে এনএইএ কনভেনশনে মহিলা রাজনৈতিক দল এর প্রথম অধিবেশনের আয়োজন করে।

মহিলা শিল্পী ও মহিলা শিল্প শিক্ষাবিদদের কাজ সম্পর্কে সচেতনতা বৃদ্ধি সহ "মহিলা এবং অবিচার ও অন্যায়ের সম্মুখীন হওয়া সমস্ত লোকের" অসাম্য ও বৈষম্যের মোকাবেলা করার জন্য এই দলটি গঠিত হয়েছিল। যাইহোক, মহিলা রাজনৈতিক দলের সদস্যপদ সর্বদা সমস্ত লিঙ্গের লোকদের জন্য উন্মুক্ত ও অন্তর্ভুক্তিমূলক।

মহিলা রাজনৈতিক দলের সংরক্ষণাগারগুলি পেনসিলভানিয়া স্টেট ইউনিভার্সিটি গ্রন্থাগারে রাখা হয়েছে।

পুরস্কার
--------

মহিলা রাজনৈতিক দল বার্ষিক পাঁচটি পুরস্কারের মাধ্যমে এনএইএ বার্ষিক সম্মেলনে অসামান্য শিল্প শিক্ষাবিদদের অবদানকে স্বীকৃতি দেয়: ক্যাথি কনরস অধ্যাপনা পুরস্কার, মেরি জে. রাউস পুরস্কার, ক্যারি নর্ডলন্ড প্রি-কে-১২ নারীবাদী পেডাগজি পুরস্কার, মেরিল ফ্লেচার ডি জং পরিষেবা পুরস্কার ও জুন কিং ম্যাকফি পুরস্কার।

তথ্যসূত্র
---------

1. ↑  "Home"। *naeawc.net*।
2. ↑  The Report,
3. ↑  Loeb, Judy (Fall ১৯৭৫)। "A report on the National Art Education Association's Women's Caucus": 38–39।
4. ↑  Illinois State University Staff (সেপ্টেম্বর ২৪, ২০০৭)। "Barbara Caldwell to speak at Homecoming luncheon"। *Illinois State University News*। সংগ্রহের তারিখ মার্চ ১৯, ২০২১।
5. ↑  Ugincius, Leila (মার্চ ৪, ২০১৫)। "VCU's Buffington named National Higher Education Art Educator of the Year"। *VCU News*। সংগ্রহের তারিখ মার্চ ১৯, ২০২১।
6. ↑  Charleston, Rita (মে ২, ২০১৪)। "Studied children's Holocaust art work - Mt. Airy educator wins prestigious national art award"। *Chestnut Hill Local*। সংগ্রহের তারিখ মার্চ ১৯, ২০২১।
7. ↑  Jochem, Greta (মার্চ ২৭, ২০১৯)। "Fort River art teacher honored for feminist work in the classroom"। *Daily Hampshire Gazette*। সংগ্রহের তারিখ মার্চ ১৯, ২০২১।
8. ↑  Hosterman, Tammy (মার্চ ১১, ২০১৪)। "Keifer-Boyd honored with NAEA Women's Caucus June King McFee Award"। *Penn State News*। নভেম্বর ৫, ২০১৮ তারিখে মূল থেকে আর্কাইভ করা। সংগ্রহের তারিখ মার্চ ১৯, ২০২১।
**তিরুমন্তিরাম** বা **থিরুমন্তিরাম** হল তামিল কাব্যিক রচনা, যা ৬ষ্ঠ শতাব্দীতে বা ১০ম শতাব্দীর পরে তিরুমুলার দ্বারা লেখা এবং এটি তিরুমুরাইয়ের বারোটি খণ্ডের দশম, শৈব সিদ্ধান্তের মূল গ্রন্থ এবং প্রথম পরিচিত তামিলশব্দটি ব্যবহার করার জন্য কাজ করুন। তিরুমন্তিরামের আক্ষরিক অর্থ হল "পবিত্র মন্ত্র"।
তিরুমন্তিরাম হল তামিল ভাষায় শৈব আগামের প্রথম পরিচিত প্রকাশ। এটি আধ্যাত্মিকতা, নীতিশাস্ত্র ও শিবের প্রশংসার বিভিন্ন দিক সম্পর্কিত তিন হাজারেরও বেশি শ্লোক নিয়ে গঠিত। তবে এটি ধর্মীয় থেকে বেশি আধ্যাত্মিক ও ‌মহাবাক্যের তিরুমুলার ব্যাখ্যা থেকে কেউ বেদান্ত ও  সিদ্ধান্তের মধ্যে পার্থক্য দেখতে পায়। ভেঙ্কটরামনের মতে, কাজটি তামিলদের সিদ্ধরের প্রায় প্রতিটি বৈশিষ্ট্যকে কভার করে। মাধবনের মতে, কাজটি সিদ্ধ ওষুধের মৌলিক বিষয় এবং এর নিরাময় ক্ষমতার উপর জোর দেয়। এটি জ্যোতির্বিদ্যা ও শারীরিক সংস্কৃতি সহ বিষয়গুলির একটি বিস্তৃত অ্যারের সাথে ডিল করে।

তথ্যসূত্র
---------

1. ↑  "tirumantiram"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  *The Encyclopaedia Of Indian Literature* (Volume Two) (Devraj To Jyoti), Volume 2, page 1625
3. ↑  *Saivism in Philosophical Perspective*, page 31
4. ↑  *A Short Introduction: The Tamil Siddhas and the Siddha Medicine of Tamil Nadu*, page 7
5. ↑  *A dictionary of Indian literature*, Volume 1, page 393

বহিঃসংযোগ
---------

* Tirumantiram in English, translated by Dr. B. Natarajan
* Tirumantiram in Tamil Unicode format: Tirumantiram
* Shavism Homepage
* Thirumandhiram
* Thirumandiram information by Marshall Govindan
* The Tirumandiram in English and Tamil with verse by verse commentary, in 10 volumes, by T.N. Ganapathy et al
একই বা কাছাকাছি নামের অন্য ব্যক্তির জন্য জাহাঙ্গীর আলম (দ্ব্যর্থতা নিরসন) দেখুন।

**জাহাংগীর আলম** বাংলাদেশ সিভিল সার্ভিসের একজন কর্মকর্তা। বর্তমানে তিনি বাংলাদেশ নির্বাচন কমিশন সচিবালয়ে সচিব হিসেবে দায়িত্ব পালন করছেন।

প্রাথমিক জীবন
-------------

জাহাংগীর আলমের পৈত্রিক নিবাস পটুয়াখালী জেলার মির্জাগঞ্জ উপজেলায়। তিনি ১৯৮৪ সালে যশোর বোর্ড হতে এসএসসি, ১৯৮৬ সালে ঢাকা বোর্ড হতে এইচএসসি এবং ঢাকা বিশ্ববিদ্যালয় হতে স্নাতক ও সমাজ বিজ্ঞানে স্নাতকোত্তর ডিগ্রি অর্জন করেন। তিনি সেন্টার ফর মার্কেটিং এ্যান্ড ম্যানেজমেন্ট (CMM) হতে পোস্ট গ্র্যাজুয়েশন ডিপ্লোমা ইন ম্যানেজমেন্ট এবং পোস্ট গ্র্যাজুয়েশন ডিপ্লোমা ইন পার্সোনাল ম্যানেজমেন্ট (PGDPM) ডিগ্রী অর্জন করেন। তাছাড়া, তিনি আমেরিকার ডিউক বিশ্ববিদ্যালয় হতে নেগোসিয়েশন স্কিল এবং অস্ট্রেলিয়ার কুইন্সল্যান্ড ইউনিভার্সিটি অব টেকনোলজি হতে আইসিটি বিষয়ে সার্টিফিকেট কোর্স সম্পন্ন করেন।

কর্মজীবন
--------

জাহাংগীর আলম বিসিএস (প্রশাসন) ক্যাডারের ১৩তম ব্যাচের সদস্য হিসেবে তিনি ২৫ এপ্রিল ১৯৯৪ সালে সহকারী কমিশনার হিসেবে খাগড়াছড়ি পার্বত্য জেলায় যোগদান করেন। তিনি সহকারী কমিশনার (ভূমি) হিসেবে বগুড়া জেলার আদমদিঘী, গোপালগঞ্জ জেলার কোটালীপাড়া, নারায়ণগঞ্জ জেলার বন্দর, ঢাকা জেলার কেরানীগঞ্জ ও দোহার উপজেলায় দায়িত্ব পালন করেন । উপজেলা নির্বাহী অফিসার হিসেবে পিরোজপুর জেলার নেছারাবাদ (স্বরূপকাঠি), ভোলা জেলার ভোলা সদর ও ফরিদপুর জেলার নগরকান্দা উপজেলায় দায়িত্ব পালন করেছেন। এছাড়া উপসচিব হিসেবে ধর্ম বিষয়ক মন্ত্রণালয়, জেলা প্রশাসক ও জেলা ম্যাজিস্ট্রেট হিসেবে বাগেরহাট এবং কুমিল্লা জেলায় দায়িত্ব পালন করেছেন। যুগ্মসচিব হিসেবে তিনি দুর্যোগ ব্যবস্থাপনা অধিদপ্তর, স্বরাষ্ট্র মন্ত্রণালয়ের জননিরাপত্তা বিভাগে যুগ্ম সচিব এবং অতিরিক্ত সচিব হিসেবে দায়িত্ব পালন করেছেন। ২০২২ সালের ২৭ অক্টোবর তিনি সচিব পদে পদোন্নতি লাভ করেন এবং বাংলাদেশ নির্বাচন কমিশন সচিবালয়ে সচিব নিযুক্ত হন।

তথ্যসূত্র
---------

1. ↑  "জননিরাপত্তা, শিল্প ও তথ্য সচিব পদে নতুন মুখ"। *ভোরের কাগজ*। ২৭ অক্টোবর ২০২২। সংগ্রহের তারিখ ৪ ডিসেম্বর ২০২২।
2. ↑  "নির্বাচন কমিশনের নতুন সচিব জাহাঙ্গীর আলম"। *সারাবাংলা*। ২৭ অক্টোবর ২০২২। সংগ্রহের তারিখ ৪ ডিসেম্বর ২০২২।
3. ↑  "নির্বাচন কমিশনের নতুন সচিব জাহাঙ্গীর আলম"। *কুমিল্লার কাগজ*। ২৭ অক্টোবর ২০২২। সংগ্রহের তারিখ ৪ ডিসেম্বর ২০২২।
4. ↑  "Bangladesh Election Commission"। *www.ecs.gov.bd*। সংগ্রহের তারিখ ২০২৩-০৫-০৩।
5. ↑  "নির্বাচন কমিশনের নতুন সচিব জাহাঙ্গীর আলম"। *ঢাকা মেইল*। ২৭ অক্টোবর ২০২২। সংগ্রহের তারিখ ৪ ডিসেম্বর ২০২২।
6. ↑  "নির্বাচন কমিশনের নতুন সচিব জাহাঙ্গীর আলম"। *দ্য ডেইলি স্টার*। ২৭ অক্টোবর ২০২২। সংগ্রহের তারিখ ৪ ডিসেম্বর ২০২২।
7. ↑  "ইসিতে যোগ দিলেন নতুন সচিব জাহাঙ্গীর আলম"। *ঢাকা পোস্ট*। ২ নভেম্বর ২০২২। সংগ্রহের তারিখ ৪ ডিসেম্বর ২০২২।